|  |  |  |
| --- | --- | --- |
|  | REPUBLIKA SLOVENIJA  **Upravna enota Tržič** |  |
|  | Trg svobode 18, 4290 Tržič | T: 04 595 21 00  E: ue.trzic@gov.si  www.upravneenote.gov.si/trzic/ |

Številka: 110-6/2025-6254-2

Datum: 23.5.2025

Na podlagi 57. člena Zakona o javnih uslužbencih (Uradni list RS, št. 63/2007 – ZJU-UPB3 - uradno prečiščeno besedilo, 65/2008, [69/2008](http://www.uradni-list.si/1/objava.jsp?urlid=200869&stevilka=3014)-ZTFI-A, [69/2008](http://www.uradni-list.si/1/objava.jsp?urlid=200869&stevilka=3015)-ZZavar-E, [40/2012](http://www.uradni-list.si/1/objava.jsp?urlid=201240&stevilka=1700)-ZUJF, 158/2020 – ZIntPK-C, 203/2020 – ZIUPOPDVE, 202/2021 Odl US in 3/2022-ZDeb; v nadaljevanju ZJU)

**Upravna enota Tržič**, Trg svobode 18, 4290 Tržič,

objavlja **interni natečaj** za zasedbo prostega položajnega uradniškega delovnega mesta za nedoločen čas, s polnim delovnim časom in šestmesečnim poskusnim delom,

**vodja oddelka** (šifra delovnega mesta 91) Oddelka za kmetijstvo, okolje in skupne zadeve.

Javni uslužbenci - uradniki, ki se bodo prijavili na prosto položajno uradniško delovno mesto, morajo imeti sklenjeno delovno razmerje na uradniškem delovnem mestu za nedoločen čas v organih državne uprave ali drugih organih, ki so po sporazumu z Vlado RS vstopili v interni trg dela, biti imenovani v uradniški naziv ter izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/ visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/ visokošolska univerzitetna izobrazba (prva bolonjska stopnja),
* najmanj 5 let delovnih izkušenj,
* opravljen strokovni izpit iz upravnega postopka,
* opravljeno obvezno usposabljanje za imenovanje v naziv,
* znanje uradnega (slovenskega) jezika.

Za delo na uradniških delovnih mestih je potrebna visoka raven aktivnega obvladanja slovenščine (drugi odstavek 3. člena Uredbe o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/2008).

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Delovne izkušnje se skrajšajo za eno leto v primeru, da ima kandidat opravljen pravniški državni izpit oziroma pravosodni izpit.

Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU.

**Naloge delovnega mesta:**

* vodenje oddelka in opravljanje vodstvenih nalog s pristojnosti oddelka,
* načrtovanje, organiziranje, usmerjanje in nadzorovanje opravljanja dela v oddelku,
* vodenje in odločanje v upravnih postopkih na prvi stopnji s pristojnosti oddelka, nadzor in svetovanje,
* organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi,
* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* samostojno opravljanje drugih zahtevnejših nalog,
* sodelovanje v delovnih skupinah,
* druge naloge po odredbi načelnika.

**Prijava mora biti oddana na predpisanem obrazcu,** ki je sestavni del objave internega natečaja in **mora vsebovati:**

1. pisno izjavo, da imate sklenjeno delovno razmerje za nedoločen čas v organih državne uprave ali v drugih organih, ki so po sporazumu z Vlado RS vstopili v interni trg dela,
2. pisno izjavo kandidata o pridobljenem uradniškem nazivu, iz katere je razviden naziv, ki ga kandidat ima,
3. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja/raven izobrazbe, pridobljen strokovni naziv, datum zaključka izobraževanja in ustanova, na kateri je bila izobrazba pridobljena,
4. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela z datumom sklenitve in datumom prekinitve delovnega razmerja pri posameznem delodajalcu, opis dela ter stopnja/raven zahtevnosti delovnega mesta),
5. pisno izjavo o izpolnjevanju pogoja opravljenega obveznega usposabljanja za imenovanje v naziv,
6. pisno izjavo o izpolnjevanju pogoja opravljenega strokovnega izpita iz upravnega postopka,
7. pisno izjavo kandidata, da za namen tega natečajnega postopka dovoljuje Upravni enoti Tržič pridobitev podatkov iz zgoraj navedenih alinej iz uradnih evidenc oziroma iz kadrovske evidence organa, v katerem opravlja delo,
8. izjavo kandidata, da je seznanjen in dovoljuje, da bo Upravna enota Tržič podatke, ki jih je kandidat navedel v prijavi za prosto delovno mesto, obdelovala za namen izvedbe internega natečaja.

V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis in da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/2006 in 104/2010) uvrstile samo popolne in pravočasno prispele prijave in le tisti kandidati, ki izpolnjujejo natečajne pogoje.

Naloge na razpisanem položajnem uradniškem delovnem mestu se lahko opravljajo v dveh zaporednih nazivih: višji svetovalec II, višji svetovalec I.

Izhodiščni plačni razred prostega uradniškega delovnega mesta v nazivu višji svetovalec II je 24. plačni razred oziroma osnovna plača na podlagi trenutno veljavne plačne lestvice znaša 2.474,68 eur bruto, pri čemer se pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/2024).

Z izbranim kandidatom bo sklenjena pogodba o zaposlitvi oziroma aneks k pogodbi o zaposlitvi o premestitvi na položajno uradniško delovno mesto vodja oddelka za nedoločen čas, s polnim delovnim časom in šestmesečnim poskusnim delom.

Izbrani kandidat bo delo opravljal v prostorih Upravne enote Tržič, Trg svobode 18, v Tržiču.

Kandidat vloži prijavo v pisni obliki skupaj z izjavami na priloženem prijavnem obrazcu »Vloga za zaposlitev«, ki jo pošlje v zaprti ovojnici z označbo »Za interni natečaj – vodja oddelka šifra DM 91 v OKOSZ, številka 110-6/2025« **na naslov:** Upravna enota Tržič, Trg svobode 18, 4290 Tržič, in sicer **v roku 10 dni** po objavi na osrednjem spletnem mestu državne uprave, portalu GOV.SI, v zbirki delovnih mest (<https://www.gov.si/zbirke/delovna-mesta/>). Za pisno obliko prijave se šteje tudi elektronska oblika, poslana **na elektronski naslov:** [ue.trzic@gov.si](mailto:ue.trzic@gov.si), pri čemer veljavnost prijave ni pogojena z elektronskim podpisom.

Obvestilo o končanem internem natečaju bo objavljeno na osrednjem spletnem mestu državne uprave, portalu GOV.SI (https://www.gov.si/zbirke/delovna-mesta/).

Informacije o izvedbi internega natečaja daje Matejka Rožič Soklič, na telefonski št.: 04/ 59 52 118, informacije o delovnem področju pa Manda Mikić, na telefonski št.: 04/ 59 52 103, vsak delovni dan med 8.00 in 12.00 uro.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

|  |  |
| --- | --- |
|  | **Mag. Alenka Maršič**  **načelnica** |

Priloga:

- obrazec: vloga za zaposlitev